text: Ni sigtet for spirituskørsel
  30 november 2013 kl. 09.32
  Kampagner advarer igen og igen mod at blande alkohol og trafik. Ikke desto blev ni billister og knallertkørere sigtet for spirituskørsel på årets første store julefrokostaften.
  Syd- og Sønderjyllands politikreds sigtede i løbet af natten fem personer for spirituskørsel, mens Sydøstjyllands Politi sigtede to knallertkørere og to bilister for samme forseelse.
  Vagtchef ved Sydøstjyllands Politi, Svend Pedersen, oplyser til TV SYD, at færdselspolitiet traditionen tro kører kampagne mod spritkørsel frem mod jul. Han ønsker dog ikke at forholde sig til om antallet af spirituskørsler er over eller under forventning.
  